Accident bizar în trafic: o mașină a fost lovită de un avion pe autostradă.
Un avion de mici dimensiuni a aterizat pe o autostradă din Minnesota. Avionul a lovit și un SUV care era pe șosea. Martor: Când am sunat la 911, operatorul mi-a zis "Mă scuzați, ce ați spus?".
Un șofer din Statele Unite trebuie să-și sune acum asiguratorul și să spună că a fost lovit de un avion pe autostradă.Probabil că nu l-ar crede nimeni, dar norocul lui este că accidentul a fost filmat. Un avion de mici dimensiuni, cu un singur motor, a trebuit să aterizeze de urgență pe șosea. Drumul era mai mult gol. Doar șoferul ghinionist se afla în preajmă.Janell Harwell, care conducea o mașină aflată mai în spate, a sunat imediat la 911 după ce a văzut scena. Nici poliția nu a crezut-o."Când am sunat la 911, operatorul mi-a zis "Mă scuzați, ce ați spus?" I-am spus iar că un avion a lovit o mașină pe autostradă. Mi-a spus "Doamnă, un avion?". I-am zis că da!", a spus şoferul.Nu s-a întâmplat nimic rău, deoarece pilotul era parte a lotului național de acrobații aeriene. El a spus pentru presa americană că motorul i-a cedat în zbor și că a făcut doar ce îi cerea procedura în asemenea situații.